open-index/open-wikipedia-markdown huggingface dataset:
Michael W. Smith

**Michael W. Smith** (s. 7. lokakuuta 1957 Kenova, Länsi-Virginia) on yhdysvaltalainen gospel-artisti.

Smith on voittanut kolme Grammy-palkintoa. Hänen musiikkinsa on modernia pop-gospelia. Hän on tehnyt noin 20 levyä.

Smith sävelsi ensimmäisen laulunsa jo viisivuotiaana. Michaelin "löysivät" Grammy-voittaja Amy Grantin manageri Mike Blanton ja Dan Harrell, jotka perustivat hänelle ja eräälle toiselle muusikolle oman levy-yhtiön, koska vanhat olemassa olevat levy-yhtiöt eivät tehneet sopimusta.

## Diskografia

* *The Michael W. Smith Project* (1983)
* *Michael W. Smith 2* (1984)
* *The Big Picture* (1986)
* *The Live Set* (1987)
* *i 2 (EYE)* (1988)
* *Christmas* (1989)
* *Go West Young Man* (1990)
* *Change Your World* (1992)
* *The First Decade (1983-1993)* (1993)
* *I'll Lead You Home* (1995)
* *Live the Life* (1998)
* *Christmastime* (1998)
* *This Is Your Time* (1999)
* *Freedom* (2000)
* *Worship* (2001)
* *Worship Again* (2002)
* *Healing Rain* (2004)
* *Stand* (2006)

* *It's a Wonderful Christmas* (2007)
* *A New Hallelujah* (2008)
* *Wonder* (2010)
* *Glory* (2011)
* *Hymns* (2014)
* *Sovereign* (2014)
* *The Spirit of Christmas* (2014)
* *Hymns II - Shine on Us* (2016)
* *A Million Lights* (2018)
* *Surrounded* (2018)
* *Lullaby* (2018)
* *Awaken: The Surrounded Experience* (2019)
* *Still, Volume 1* (2020)
* *Worship Forever* (2021)
* *Christmas at Home* (2022)
* *Every Christmas* (2023)
* *Worthy Is the Lamb (Live)* (2024)

## Palkinnot
### Dove-palkinto

## Kirjallisuutta
* 

## Aiheesta muualla
* Virallinen kotisivu 
* Michael W. Smith's archive
* Michael W. Smith Worship & Worship Again 
*
Voodoo (albumi)

**Voodoo** on King Diamondin kahdeksas albumi. Albumi on vuodelta 1998 ja on äänitetty Nomad Record Studiossa. Uudelleen äänitetty levy on äänitetty Los Angered Recordsissa, Göteborgissa, Ruotsissa. Levy ja kansikuva: Massacre Records ja Metal Blade Records.

## Kappaleet
#
#
#
#
#
#
#
#
#
#
#
#
#
#

## Kokoonpano
* King Diamond – laulu, kosketinsoitin
* Andy La Rocque – kitara
* Herb Simonsen – kitara
* Chris Estes – basso
* John Herbert – rummut
* Dimebag Darrell – kitarasoolo kappaleessa *"Voodoo"*

## Aiheesta muualla
* Kotisivut 
* 
*
Berry Is on Top

**Berry Is on Top** on rock and roll -muusikko Chuck Berryn albumi, joka julkaistiin vuonna 1959 Chess Records -yhtiön kautta. Albumin tunnetuin kappale lienee kappale ”Johnny B. Goode”.

## Kappaleet

# "Almost Grown" – 2:18
# "Carol" – 2:44
# ”Maybellene” – 2:18
# "Sweet Little Rock & Roller" – 2:18
# "Anthony Boy" – 1:50
# "Johnny B. Goode" – 2:38
# "Little Queenie" – 2:40
# "Jo Jo Gunne" – 2:44
# ”Roll Over Beethoven” – 2:20
# "Around and Around" – 2:20
# "Hey Pedro" – 1:54
# "Blues for Hawaiians" – 3:22

## Soittajat

*Chuck Berry – kitara, laulu
*Fred Below – rummut
*Bo Diddley – kitara
*Willie Dixon – basso
*Jerome Green – marakassi
*Ebbie Hardy – rummut
*Johnnie Johnson – piano
*Lafayette Leake – piano
*The Moonglows – taustalaulu
*George Smith – basso
*Jaspar Thomas – rummut
Razgrad

**Razgrad** (; turk. Razgrad) on kaupunki Pohjois-Bulgariassa ja samalla se on Razgradin alueen pääkaupunki. Razgradin kunnan asukasluku on 50&nbsp;998 (2011), ja itse kaupungissa on 33&nbsp;880 asukasta.

Kaupungin väestöstä 27&nbsp;% on turkkilaista syntyperää, 69&nbsp;% bulgarialaisia ja 4&nbsp;% romaneja.

Razgradin nähtävyyksiä ovat vuonna 1864 rakennettu kellotorni ja Ibrahim paššan moskeija vuodelta 1530. Kaupungista on kotoisin jalkapalloseura Ludogorets.

Razgradin paikalla sijaitsi Rooman valtakunnan aikana Abritus- tai Abrittus-niminen kaupunki, joka tunnetaan vuonna 251 käydystä Abrittuksen taistelusta. Abritus tuhoutui sodissa useita kertoja, kunnes avaarit tuhosivat sen lopullisesti vuonna 586.

## Ystävyyskaupungit

*  Orjol, Venäjä (vuodesta 1968)
*  Wittenberge, Saksa (vuodesta 2001)
*  Armagh, Pohjois-Irlanti (vuodesta 1995)
*  Châlons-en-Champagne, Ranska (vuodesta 1975)
*  Avcılar, Turkki (vuodesta 2000)
*  Yangzhou, Kiina (vuodesta 2000)
*  Brunswick, Yhdysvallat (vuodesta 1998)

## Lähteet

## Aiheesta muualla

*Razgradin kotisivut
Niobe

**Niobe** () oli kreikkalaisessa mytologiassa kuolevainen nainen: Amfionin puoliso ja Tantaloksen tytär. Hänen äidikseen on mainittu useita eri hahmoja: Euryanassa, Eurythemista, Klytia, Dione ja Laodike. 

Niobella oli neljätoista lasta — seitsemän poikaa ja seitsemän tytärtä (*[[niobidit]]*), joskin Aelianus kertoo Hesiodoksen väittäneen heitä olevan yhdeksän poikaa ja kymmenen tytärtä.; Niobe kerskui paremmuuttaan jumalatar Letolle, jolla oli ainoastaan kaksi lasta, Apollon ja Artemis. Rangaistukseksi tästä Artemis tappoi hänen tyttärensä, ja Apollon surmasi hänen poikansa heidän ratsastaessaan. Apollon olisi säästänyt viimeisen pojista tämän rukoillessa henkensä puolesta, mutta tällöin nuoli oli jo matkalla hänen jousestaan. Apollon ja Artemis käyttivät myrkytettyjä nuolia heidän surmaamisekseen, mutta joissakin versioissa osa niobideista säästetään — yleensä Khloris. Myös Amfionin kohtalosta on kaksi eri versiota. Nähdessään poikansa kuolleena hän joko tappaa itsensä murheen murtamana tai saa surmansa Apollonin nuolesta lähtiessään tämän temppeliin kostamaan poikiensa kohtaloa. Järkyttynyt Niobe pakenee Lyydian vuorille ja muuttuu joko itkiessään kiveksi tai surmaa itsensä.

Nioben kuolemasta on useita erilaisia versioita olemassa.

Akhilleus mainitsee Priamokselle Nioben tarinan Iliaan lopussa tyypilliseksi tavaksi surra omaisten kuolemaa. Priamos kuten Niobekin suree poikaansa Hektoria, joka tapettiin mutta jota ei haudattu useaan päivään. Niobe mainitaan myös Sofokleen *[[Antigone (Sofokles)|Antigonessa]]*, jossa Antigonen marssiessa kuolemaansa kohden hän vertaa omaa yksinäisyyttään Nioben vastaavaan. Niobe ja niobidien surma toistuu antiikin attikoissa, veistoksissa ja freskoissa kuten myös roomalaisissa sarkofageissa.

Kertomus mainitaan myös William Shakespearen Hamletissa, jossa verrataan hänen äitinsä murhetta kuningas Hamletin kuolemasta vastakohtana Nioben suruun, koska tämä menee pikaisesti uudelleen naimisiin Tanskan kuningas Claudiuksen kanssa.

Aedon, joka oli Zethoksen puoliso ja Theban kuningatar, oli kateellinen Niobelle, koska hänellä oli vain yksi poika. Hän yritti tappaa Nioben vanhimman pojan, mutta tappoikin vahingossa oman poikansa Ityloksen. Jumalat helpottivat Aedonin tuskaa muuttamalla hänet satakieleksi.

## Lähteet

## Aiheesta muualla
Eero Aven

**Eero Henrik Iivari Aven** (20. elokuuta 1941 Pielisjärvi – 7. huhtikuuta 2020 Heinola) oli suomalainen iskelmälaulaja, säveltäjä ja sanoittaja. Avenin ensilevytykset syntyivät 1960-luvun lopulla ja hän teki musiikkia niin säveltäjänä, sanoittajana, sovittajana kuin esiintyvänä taiteilijanakin.

## Elämä
Avenin ensimmäisen singlen julkaisi Sonet vuonna 1969. Seuraavat kaksi singleä tulivat vuosina 1971–1972 Fonovoxin kautta ja tätä seuraavat neljä singleä Love Recordsin kautta. Tämän jälkeen hän siirtyi M&T Productionin artistiksi. Siellä syntyivät myös hänen ensimmäiset pitkäsoittolevynsä. Albumista *[[Elämäntoveri]]* Aven sai uransa ainoan kultalevyn.

Eero Aven asui Heinolassa. Hän myös vaikutti pitkään Heinolan kunnallispolitiikassa. Hän oli kaupunginvaltuuston jäsen vuosina 1993–2015. Hän edusti valtuustokautensa aikana kaikkiaan neljää puoluetta, SMP:tä, keskustaa, SDP:tä ja perussuomalaisia.

Avenilla on neljä lasta.

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Kokoelma-albumit
* 
* 
* 
* 
* 
* 
* 
* 

### Singlet
* ”Aina aina” / ”Tuo suru jonka sain” (1969)
* ”En sisään jää” / ”Katua kuljen” (1971)
* ”Chilly-chilly boo-boo” / ”Vanhan polun varrella” (1972)
* ”Polttava rakkaus” / ”Rakkaus on surullinen juttu” (1973)
* ”Sua kaipaan mua kaipaamaan” / ”Se jokin sinulla on” (1974)
* ”Sinä, sinä, sinä” / ”Olen rakastunut” (1975)
* ”Sirpaleet” / ”Matalan torpan balladi” (1976)
* ”Elämäntoveri” / ”Älä jätä minua yksin” (1979)
* ”Ruusuni mun” / ”Lentojätkä” (1980)
* ”Kauniit muistot” / ”Sinä tyttöni pieni kultakutri” (1981)
* ”Kullanmuruseni” / ”Siirtolaisen tie” (1982)
* ”Tuhlarin tunteet” / ”Lemmenlaulu” (1983)
* ”Rakkaussuhde” / ”Hopeahapset” (1984)
* ”Ruusujen tanssiessa” / ”Sokeripalanen” (1984)
* ”Kuihtuneet ruusut” / ”Itkevä laulu” (1985)
* ”Surusilmät” / ”Tunturikukkia” (1985)
* ”Menneisyys” / ”Pieni nukke” (1986)
* ”Ruusuiset terveiset” / ”Piitterin humppa” (1986)
* ”Jäin hurmioon” / ”Ystävän jos menetän” (1987)
* ”Kylmän kukkia” / ”Laulava sydän” (1987)
* ”Miksi” / ”Jäin hurmioon” (1987)
* ”Valkea ruusu” (1988)
* ”Jurmalan taikaa” / ”Syksyn viimat” (1988)
* ”Laulakaamme haaveet takaisin” / ”Muistojen hurmaa” (1989)
* ”Kulkurin tanssit” / ”Rakkaussuru” (1990)
* ”Mandoliini krapula” / ”Tunteiden värinää” (1994)
* ”Ystävän kyyneleet” / ”Kaunista unelmaa” (1997)
* ”Uutta potkua elämään” / ”Rakkausballadi” (2000)
* ”Kesämökkitwist” / ”Vain kaksi kalaa” (2002)
* ”Molli-Jorin naiset” (2002)
* ”Marina” / ”Sinua ikävöin” (2003)
* ”Salarakas” (2005)
* ”Miljoona ruusua” / ”Polttava rakkaus” / ”Enkeleitä toisillemme” (2006)
* ”Sydämen asialla” (2007)
* ”Kaipuun kukka” (2013)
* ”Kit­ti­län Mark­ki­nat Ril­lu­ma­rei” (20??)

## Lähteet
* 

### Viitteet

## Aiheesta muualla

* 
* 
* 
* Eero Avenin muistokirjoitus Helsingin Sanomissa
Museumsinsel

**Museumsinsel** () tarkoittaa Berliinissä Mitten kaupunginosassa Spreejoen saaren Spreeinselin pohjoisosaa.

Saari saa nimensä viidestä kansainvälisesti tunnetusta museosta. Museumsinsel sai alkunsa vuonna 1841, kun Preussin kuningas Fredrik Vilhelm IV halusi omistaa osan saaresta taiteelle ja tieteelle. Kuninkaan käskystä ensimmäiset suunnitelmat teki hoviarkkitehti Friedrich August Stüler.

Museumsinsel kuuluu Unescon maailmanperintöluetteloon.

## Alueen museot

Museumsinsel ja sen kokoelmat ovat olleet muutoksen kohteina. Toisessa maailmansodassa monet rakennukset tuhoutuivat, ja useita näyttelytiloja on kunnostettu ja rakennettu uudelleen.

Altes Museum (*Vanha museo*) on vanhin alueen museoista. Se valmistui vuonna 1830 arkkitehti Karl Friedrich Schinkelin suunnitelmien mukaan. Vanha museo valmistui vastapäätä Berliner Stadtschlossia, joka sittemmin purettiin. Siellä kuningas Fredrik Vilhelm III toi ensimmäisen kerran antiikin esineiden kokoelmansa yleisön nähtäväksi. Kokoelma kuuluu nykyään Altes Museumin näyttelyihin.

Neues Museum (*Uusi museo*) sijaitsee Altes Museumin takana, ja se valmistui vuonna 1859. Sen on suunnitellut Schinkelin oppilas Friedrich August Stüler. Neues Museum tuhoutui lähes täysin toisessa maailmansodassa, vain osa ulkoseinää säilyi, ja se avattiin jälleen yleisölle lokakuussa 2009, kun rakennustyöt olivat valmistuneet ja esineet siirretty paikalleen. Museossa on esillä kuten ennen sotaakin, egyptiläistä ja esihistoriallisia kokoelmia, muun muassa kuningatar Nefertitin rintakuva.

Alte Nationalgalerie (*Vanha kansallisgalleria*) valmistui 1876 arkkitehtina August Stüler. Sen tarkoituksena oli esitellä 1800-luvun taidetta, jonka pankkiiri Joachim H. W. Wagener oli lahjoittanut. Kokoelma on sittemmin laajentunut ja siellä on nykyään suurimpia 1800-luvun maalauksien ja veistosten kokoelmia Saksassa. Vanhan kansallisgallerian rakennus vaurioitui pahoin toisessa maailmansodassa. Se avattiin täysin korjattuna uudelleen vuonna 2001. Rakennuksessa esitellään nykyään sen maalaus- ja veistoskokoelmaa.

Bode-museo (*Bode-Museum*, entinen *Kaiser-Friedrich-Museum*) avattiin vuonna 1904 saaren pohjoiskärkeen. Se oli peruskorjauksessa koko 2000-luvun alkuvuodet. Museo avattiin uudelleen 17. lokakuuta 2006, ja siinä esitellään myöhäisantiikkista ja bysanttilaista taidetta.

Pergamon-museo (*Pergamonmuseum*) on uusin alueen museoista. Vuonna 1930 valmistuneessa rakennuksessa on esillä useita monumentaalisia arkeologisia rakennuksia, kuten Pergamonin alttari ja Miletoksen torialueen portti. Kaivauksissa löytyneet alkuperäiset osat siirrettiin Berliiniin, jossa ne koottiin uudestaan. Puuttuvat osat on rekonstruoitu.

## Lähteet

## Aiheesta muualla

* Museumsinsel. 
* Vanha kansallisgalleria . 
* Antiikin Lähi-idän näyttely Pergamon-museossa . 
* Egyptiläinen museo Vanhassa museossa . 
* Museumsinsel UNESCOn sivuilla.  
* Haidi Hahm : Berlinin museoiden satavuotisjuhla, Helsingin Sanomat Viikkoliite, 12.10.1930, nro 41, s. 1, Kansalliskirjaston digitaaliset aineistot
Kirkonkylä (Hailuoto)

**Kirkonkylä** (myös muodossa **Hailuodon kirkonkylä**) on yksi Hailuodon kunnan kylistä ja samalla myös kunnan keskustaajama. Taajaman väkiluku vuonna 2005 oli 637 ja pinta-ala 8&nbsp;km². Vuoden 2011 lopussa taajamassa oli 541 asukasta ja sen maapinta-ala oli 5,31 neliökilometriä.

Kirkonkylä sijaitsee lähes keskellä Hailuodon saarta Huikusta Marjaniemeen johtavan seututien 816 varrella Ojakylän lounaispuolella. Kirkonkylään kuuluvat myös Keskikylän ja Kitinnokan osa-alueet. Kirkonkylä on Ojakylän ohella saaren ja kunnan merkittävin maanviljely- ja asutuskeskittymä.

Kirkonkylässä sijaitsevat Hailuodon uusi kirkko ja tulipalossa tuhoutuneen vanhan kirkon rauniot, jossa pidetään kesäjumalanpalveluksia.

Kirkonkylältä alkavat myös Keskiniemeen ja Viinikanlahdelle johtavat Hailuodon retkeilyreitit.

## Lähteet
Kairanmaa

**Kairanmaa** on kirjailija Pentti Haanpään luoma käsite, jolla tarkoitetaan Suomenselän vedenjakaja-alueen karua soista seutua Pohjois-Pohjanmaalla. Kairanmaahan luetaan Piippola, Pulkkila ja Pyhäntä sekä joitain kyliä Haapavedeltä, Kestilästä, Kärsämäeltä ja Rantsilasta.
Hailuodon kirkko

**Hailuodon kirkko** (tunnetaan myös *Hailuodon uutena kirkkona*) on Hailuodon kunnan kirkonkylällä sijaitseva kirkko. Sen ovat suunnitelleet arkkitehdit Irma ja Matti Aaltonen.  Kirkkorakennus rakennettiin korvaamaan vanhaa kirkkoa, joka tuhoutui tulipalossa vuonna 1968.
Kirkkorakennus on valmistunut vuonna 1972. Kirkon materiaalina ovat teräsbetonielementit. Runkohuoneen molemmat päätyseinät ovat lasia, joista lännestä lankeaa valo kirkkosalin takalehtereille ja alapuolella olevaan kirkkosaliin ja idästä vastaavasti alttarille. Valmistuessaan kirkko oli pisimmälle viety elementtirakenteinen kirkko Skandinaviassa.
Runkohuoneen molemmin puolin on tasakattoiset suorakaiteen muotoiset siipirakennukset, joista pohjoisessa sijaitsee sisäänkäynti ja museotilat ja eteläisessä puolestaan sakaristo.

Kirkossa ei ole alttaritaulua. Kirkon urut ovat 11-äänikertaiset ja ne on valmistanut Kangasalan Urkutehdas vuonna 1972.

## Lähteet

## Aiheesta muualla
* Hailuodon kirkko Hailuodon kunnan matkailusivustossa
House of God

**House Of God** on tanskalaisen King Diamondin vuonna 2000 julkaistu yhdeksäs albumi. Se on äänitetty Nomad Recording Studiossa, Carrolltonissa, Dallasissa, Texasissa. Lisä-äänityksiä on tehty Los Angered Recordissa, Göteborgissa, Ruotsissa. Albumin ovat tuottaneet levy-yhtiöt Massacre Records ja Metal Blade Records.

## Kappaleet
#
#
#
#
#
#
#
#
#
#
#
#
#

## Kokoonpano
* King Diamond – laulu, kosketinsoitin
* Andy LaRocque – kitara
* Glen Drover – kitara
* Dave Harbour – basso
* John Luke Hébert – rummut

* Kol Marshall – lisäkosketinsoittimet

## Arvostelut
* Allmusic: 
* Fangoria: 

## Lähteet

## Aiheesta muualla
* Kotisivut 
* 
*
Santosenkari

**Santosenkari** eli **Santos-Hoikka** on saari Hailuodon kunnassa Perämerellä. Se sijaitsee lähellä Oulun kunnanrajaa, noin kuuden kilometrin päässä Hailuodon Huikun sataman ja Santosen niemen pohjoispuolella.

Saari on matala ja sitä ympäröi karikko. Siellä ei ole minkäänlaista satamaa. Matalien rantojen ja karikkojen takia saareen on vaikea rantautua. Saari on rauhoitettu metsästykseltä. Saarta peittää vähäinen pääasiassa lehtipuiden muodostama metsikkö, Santos-Hoikan eteläranta on ollut rantahietikon peittämä, mutta jäät ja tuulet ovat viimeisten parinkymmenen vuoden aikana kuljettaneet hiekkaa pois.

Saaressa on aikaisemmin ollut pääosin kalastajien käytössä olleita kalastusmajoja. Nyttemmin saaren muutamat rakennukset ovat vapaa-ajan asumiseen kaavoitetulla erotetuilla tonteilla yksityisten henkilöiden omistamia vapaa-ajan asuntoja.

Saaren eteläpuolella rantavedessä on 1930-luvulla rakennettu betoninen linjaloistotorni, joka ohjasi laivoja Oulun kaupunkiväylälle. Vuonna 1967 tornin huipulle lisättiin Oulun satamaan johtavan laivaväylän linjataulu.

Lähin toinen saari on Santosenkarin pohjoispuolella sijaitseva Pikku-Hoikka. Hoikanriisi sijaitsee noin 800 metrin päässä idässä ja Ulkolaidanmatalan kivikkosaari vajaan kahden kilometrin päässä länsilounaassa.

## Lähteet

## Aiheesta muualla
* Kuva Santosenkarin loistotornista
Werewolf: The Last Warrior

**Werewolf: The Last Warrior** on Data East Corporationin kehittämä ja vuoden 1990 marraskuussa NES:ille julkaisema sivuttain vierivä tasohyppely.

## Juoni
Paha johtaja ja hänen biovalmistetuista hirviöistä koostuva ryhmänsä ovat ottaneet maan haltuunsa ja vain yksi mies voi estää heidät. Hän ei kuitenkaan ole tavallinen mies, sillä hän kärsii lykantropiasta ja voi raivostuessaan muuttua ihmissudeksi.

## Pelaaminen

Pelaaja aloittaa pelin ihmismuodossaan. Ihminen voi vain lyödä, hypätä ja kävellä. Löytäessään punaisen W-ikonin ihminen voi muuttua  ihmissudeksi. Ihmissusi muuttuu takaisin heikompaan ihmismuotoonsa menettäessään liian paljon elinvoimaansa tai törmätessään siniseen W-ikoniin.

Ihmissusimuodossa pelaaja voi hypätä korkeammalle. Hän on nopeampi ja voimakkaampi. Hänellä on kyky kiivetä seiniä pitkin, kulkea katossa roikkumalla ja hän voi tehdä aaltomaisesti etenevän hyökkäyksen. Lisäksi ihmissudella on ärtyisyysmittari, joka kasvaa pelaajan kerätessä eräänlaisia palloja. Viiden kerätyn pallon jälkeen ihmissusi muuttuu super-ihmissudeksi, joka on vieläkin nopeampi, voimakkaampi ja osittain voittamaton.

Kaiken kaikkiaan pelissä on viisi tasoa. Jokaisessa tasossa on pomo, joka liikkuu tietyllä tavalla. Pelaajan on hyvä opetella kunkin pomon liikkumiskuvio, jolloin niiden voittaminen helpottuu.

## Lähteet

## Aiheesta muualla
*
James McFadden

**James McFadden** (s. 14. huhtikuuta 1983 Glasgow, Skotlanti) on skotlantilainen jalkapalloilija, joka edusti Skotlannissa muun muassa Motherwellia sekä Englannin Valioliigassa Evertonia ja Birmingham Cityä. Hän oli pelipaikaltaan hyökkääjä.

McFadden aloitti uransa Motherwellissa vuonna 2000 Kaudella 2002–2003 hän teki Skotlannin Valioliigassa 19 maalia ja hänet valittiin *Skotlannin liigan vuoden nuoreksi pelaajaksi*. Kauden aikana hän sai runsaasti kritiikkiä vääristä otteistaan kentällä. Hän sai kauden aikana 15 keltaista korttia ja yhden punaisen.

Vuonna 2003 McFadden siirtyi Englannin valioliigaan Evertoniin 1,25 miljoonan punnan siirtokorvauksella. Ensimmäisen maalin uudessa joukkueessaan McFadden teki vasta 1. tammikuuta 2005 ottelussa Tottenhamia vastaan. Viiden Everton-kauden jälkeen McFadden siirtyi Birmingham Cityyn tammikuussa 2008 viiden miljoonan punnan siirtosummalla.

Skotlannin maajoukkueessa McFadden debytoi 19-vuotiaana ottelussa Etelä-Afrikkaa vastaan. Ensimmäisen maalinsa McFadden teki 6. syyskuuta 2003 EM-karsintaottelussa Färsaaria vastaan Hampden Parkilla. Hän pelasi kaikkiaan 48 maaottelua.

## Lähteet

## Aiheesta muualla
*Profiili ''soccerbase.com''issa
Hailuodon vanha kirkko

**Hailuodon vanha kirkko** oli yksi Suomen vanhimmista puisista kirkkorakennuksista Hailuodon saarella Perämerellä. Sen rakentaminen aloitettiin 1610-luvulla ja saatiin päätökseen vuonna 1620. Rakennus oli 17,8 metrin pituinen ja yhdeksän metrin levyinen tukipilarikirkko, jonka länsitorni oli pystytetty rakennuksen länsipäädyn päälle. Kirkko oli koristeltu maalauksin, mutta maalarin nimi ei ole tiedossa. Koristelu uudistettiin vuonna 1659, jolloin maalaukset teki kirkkomaalari Christian Wilbrandt.

Seurakunnan kasvaessa rakennus kävi ahtaaksi, joten vuonna 1686 kirkkoa pidennettiin lähes seitsemällä metrillä. Sittemmin kirkon torni oli päässyt kallistumaan, ja se korjattiin vuonna 1730. Seurakunnan varat eivät tuolloin riittäneet koko kirkon kunnostamiseen. Vuonna 1760 kirkon viereen rakennettiin erillinen kellotapuli.

Kirkko restauroitiin vuosina 1964–1966, jolloin muiden muassa otettiin esille vanhat seinämaalaukset. Kirkko tuhoutui kellotapulista alkunsa saaneessa tulipalossa 2. elokuuta 1968. Tuhoutuneen kirkon tilalle valmistui uusi kirkko vuonna 1972. Uudessa kirkossa on esillä vanhasta kirkosta pelastettua esineistöä. 

Vanhan kirkon portaat ja kivijalka ovat nähtävillä Hailuodon hautausmaan uuden kirkon puoleisessa päässä. Perustus on toiminut kesäkirkkona. 

## Lähteet

## Aiheesta muualla
Bikiri

**Bikiri** (*Polypterus bichir*) eli **niilinhauki** on Länsi-, Keski-, Itä- ja Koillis-Afrikan makeissa vesissä elävä alkeellinen luukalalaji. Sen pituus voi olla yli 70 cm ja paino jopa kaksi kiloa.  

Bikirin ruumista peittävät neliömäiset kiillesuomut, pää on luulevyjen peitossa. Suolen kierteispoimu, sydämen valtimokeko ja pään ruiskureiät ovat yleisesti lapaeväkaloille ominaisia vanhakantaisia piirteitä. Bikireillä on moniosainen selkäevä. Kaksiosainen uimarakko aukeaa nieluun ja on samalla lisähengityselin. 

Bikiri elää joissa ja soilla. Se nousee kutemaan matalikoille ja tulvan peittämille maille. Aikuisena se syö pelkästään kaloja.
Bikiri oli muinaisessa Egyptissä yksi tärkeistä ruoista.

## Bikiri akvaariossa

Bikiriä pidetään akvaariokalana. Suurikokoisina ne kuitenkin syövät akvaariosta kaikki muut 10 cm:n mittaiset ja sitä pienemmät kalat.

## Alalajit ja levinneisyys
Bikiristä on eroteltu kolme alalajia, joita joskus myös käsitellään erillisinä lajeina:
* *Polypterus bichir bichir* elää Niilin vesistössä, Turkanan altaassa sekä Tšadjärven alueella.
* *Polypterus bichir katangae* elää Kongojoen vesistöalueella Keski-Afrikassa.
* *Polypterus bichir lapradei* on laajalle levinnyt Länsi-Afrikassa, esiintyy myös Tšadjärven alueella.

## Lähteet
Trinity College

**Trinity College** voi viitata muun muassa seuraaviin oppilaitoksiin:

* Trinity College, anglikaanisen kirkon alainen teologinen oppilaitos, Bristol, Englanti
* Trinity College, Cambridgen yliopiston college, Cambridge, Englanti
* Trinity Hall, Cambridgen yliopiston college, Cambridge, Englanti
* Trinity College, Connecticut, USA
* Trinity College, Dublin, Irlanti
* Trinity College, Oxfordin yliopiston college, Oxford, Englanti
* Trinity College, Toronto, Kanada
* Trinity College, Trinity, Florida, USA
* Trinity College, Burlington, Vermont, USA
* Glenalmond College, koulu Skotlannissa, oli aikaisemmin nimeltään Trinity College
* Trinity College of Music, lontoolainen koulu, vuodesta 2005 osa Trinity Laban Conservatoire of Music and Dancea.
Nazli Sabri

**Nazli Sabri** (arabiaksi: **نزلي صبري‎**, 25. kesäkuuta 1894 – 29. toukokuuta 1978) oli Egyptin viimeinen kuningatar ja kuningas Fuadin toinen vaimo. Hänen isänsä oli Abdu'r-Rahim Pasha Sabri, maatalousministeri ja Kairon  kuvernööri. Nazlin isoisoisä Suleiman Pašša (oik. Joseph Anthelme Sève) oli ollut ranskalainen upseeri Napoleonin armeijassa ja taistellut Ranskan armeijan joukoissa Egyptissä, mutta kääntynyt islamiin ja mennyt Egyptin armeijaan. 

Fuad ja Sabri saivat viisi lasta:
* Faruk, tuleva kuningas 
* prinsessa Fawzia, Persian šaahin Mohammad Reza Pahlavin ensimmäinen puoliso. 
* prinsessa Faiza 
* prinsessa Faika 
* prinsessa Fathiya

Kun Fuad kuoli vuonna 1936, heidän 16-vuotiaasta pojastaan tuli Egyptin kuningas. Korruptiosyytökset kuningasta vastaan ja häviö vuoden 1948 Israelin sodassa johti 23. heinäkuuta 1952 sotilasvallankaappaukseen, jossa Muhammad Naguib ja Gamal Abdel Nasser pakottivat Farukin luopumaan kruunusta ja maanpakoon Italiaan ja Monacoon, jossa entinen kuningas vietti loppuelämänsä. Nazli Sabri lähti Egyptistä, muutti Roomaan ja kääntyi katolisuuteen. Tällöin hän muutti nimensä Mary Elizabethiksi. Hän muutti myöhemmin Yhdysvaltoihin ja kuoli Los Angelesissa. Hänet haudattiin katolisin menoin.

## Lähteet

## Aiheesta muualla
Porttiviitta

**Porttiviitta** tai **Porttiviitta-alus**, myös **Porttiprikka**, oli Hailuodon Marjaniemen edustalle ankkuroitu valoton ja miehittämätön alus, joka toimi merimerkkinä Oulun satamiin suuntaaville aluksille. Alusta voidaan pitää Suomen ensimmäisenä majakkalaivana, vaikka siinä ei ollut loistolaitetta. 

Alus sijoitettiin asemapaikalleen ensimmäisen kerran vuonna 1794, ja se oli käytössä aina vuoteen 1881 saakka.

Porttiviitta-alus oli suurikokoinen proomu, jonka etuosassa oli masto ja sen huipussa oli pallonmuotoinen merkki. Suuren kokonsa ansiosta se näkyi kauas, ja osoitti siten saapuville aluksille paitsi luotsin kohtauspaikan, myös merivirran suunnan.

Myrskyissä alus saattoi karata, jolloin Marjaniemen luotsien oli palautettava se takaisin sijoituspaikalleen. Vuonna 1850 sattuneen myrskyn ja aluksen karkaamisen yhteydessä hukkuivat molemmat alusta pelastamaan lähteneet luotsit. 

Vuonna 1871 valmistunut Marjaniemen majakka teki Porttiviitta-aluksen tarpeettomaksi, ja se poistettiin lopullisesti vuonna 1881.

## Aiheesta muualla
* Hailuoto — saari meren sylissä: Marjaniemen majakka ja saaren pookit
Tom Huddlestone

**Thoms Andrew "Tom" Huddlestone** (s. 28. joulukuuta 1986 Nottingham, Englanti) on englantilainen jalkapalloilija, joka edustaa Englannin Valioliigassa pelaavaa Hull Cityä. Hän on pelipaikaltaan puolustava keskikenttäpelaaja.

## Ura

Huddlestone aloitti uransa Derby Countyssa, jossa hän pelasi kolmen kauden aikana 88 ottelua. Kaudella 2005/06 hän vietti muutaman kuukauden lainasopimuksella Wolverhamptonissa, jossa hän onnistui maalinteossa kerran entistä seuraansa Derbya vastaan. Lainasopimuksen jälkeen Huddlestone debytoi Tottenhamissa 31. tammikuuta 2006, tultuaan vaihdosta kentälle ottelussa Fulhamia vastaan. Ensimmäistä kertaa Tottenhamin aloituksessa hän oli 14. syyskuuta 2006 UEFA Cup -ottelussa tšekkiläistä SK Slavia Prahaa vastaan. Tottenham voitti ottelun 1-0. Englannin liigacupin neljännellä kierroksella marraskuussa 2006 Huddlestone onnistui maalinteossa kahdesti ja Tottenham eteni turnauksen puolivälieriin. Debyyttimaalinsa liigassa Huddlestone teki 17. joulukuuta 2006.

Huddlestone siirtyi elokuussa 2013 Tottenhamista sarjanousija Hull Cityyn, arviolta viiden miljoonan punnan siirtosummalla.

### Maajoukkueura

Huddlestone kuului Englannin alle 21-vuotiaiden maajoukkueeseen, jossa hän on pelannut 13 ottelua. Ensimmäisen maaottelunsa aikuisten tasolla Englannin jalkapallomaajoukkueelle Huddlestone pelasi ystävyysottelussa Brasiliaa vastaan marraskuussa 2009.

## Lähteet

## Aiheesta muualla
*Huddlestonen profiili ''soccerbase.com''in sivustolla
Latuskanappari

**Latuskanappari** (*Platyrinchus mystaceus*) on pieni pikkunapparien (Platyrinchidae) heimoon kuuluva varpuslintu. Lajin nimesi Louis Jean Pierre Vieillot 1818.

## Koko ja ulkonäkö
Linnun pituus on noin 10 cm ja paino noin 9 g. Lintu on päältä tummanruskea, alapuolelta kellahtava, kurkku on valkoinen sekä silmäkulmanjuova pitkä ja keltainen. Päälaella on keltainen töyhtö, jonka koiras nostaa pystyyn laulaessaan. Silmä on suuri ja nokka hyvin leveä, kehrääjämäinen. Sukupuolet ovat muuten samanväriset, mutta naaraan töyhtö on vaatimattomampi. Käyttäytyminen on tyypillistä: lintu istuu pitkiä aikoja liikkumatta oksalla, ja syöksähtää sitten äkisti ohi lentävän hyönteisen perään. Laulu on korkeaa surinaa. Ääni on terävä "shviit".

## Esiintyminen
Amerikkalainen laji, jota tavataan lähes 6 miljoonan neliökilometrin alueella Etelä-Meksikosta aina Argentiinan pohjoisosiin saakka, sekä Trinidad ja Tobagolla. Lajia ei ole tavattu Suomessa.

## Elinympäristö
Monentyyppisten metsien aluskasvusto sekä pensaikot ja taimikot.

## Lisääntyminen
Kuppimainen syvä pesä on rakennettu kasvien kuiduista, ja se on matalalla puussa tai pensaassa. Tyypillinen munaluku on 2. Haudonnan kesto on runsaat 2 viikkoa, ja poikaset oppivat lentämään 2- tai 3-viikkoisina.

## Ravinto
Syö sekä lentäviä että lehvästössä liikkuvia hyönteisiä ja muita pieniä selkärangattomia. Leveä kita on tehokas pyydys ötököiden sieppaamiseen.

## Lähteet
* 

### Viitteet
Crunk

**Crunk** on hip hopin tyylisuunta, joka syntyi 1990-luvulla Memphisissä, Tennesseessä, mutta tuli tunnetuksi vasta 2000-luvun alussa, jolloin siitä tuli suosittu Atlantassa, Georgiassa. Se on Yhdysvaltain itärannikon hip hopista poiketen suuntautunut enemmän klubeilla soitettavaksi musiikiksi. Crunkiin kuuluu laulaminen käheällä äänellä ja sen kertosäkeet ovat usein yksinkertaisia lauseita, jotka toistetaan peräkkäin useaan kertaan. Sanat on sovitettu rytmikkääseen taustaan, joka on tuotettu rumpukoneella ja syntetisaattorilla. 

Tyylilajin nimen etymologialla on useita alkuperiä. Vanhin alkuperä pohjautuu afroamerikkalaisen slangin lauseeseen "to crank up", joka puolestaan tarkoittaa lisätä jotakin, esimerkiksi radion tai television ääntä, tässä kontekstissa se kuitenkin tarkoitti hehkutettua ja energistä tapahtumaa, joka oli "crunk up", josta syntyi nimi crunk. Myöhemmin kenties tunnetuin crunk -artisti Lil Jon popularisoi termin albumillaan Crunk Juice, jonka julkaisuaikoihin hän kehitti samannimisen voimakkaan cocktailin. Albumilla Lil Jon käytti nimitystä "crazy drunk", joka lyhentyi crunkiksi. 

Tyylisuunnalle ei ole toistaiseksi syntynyt Suomessa omaa skeneä tai kyseistä musiikkityyliä päägenrenään esittäviä artisteja.  Crunk-tyylistä materiaalia ovat kuitenkin muutamien yksittäisten kappaleiden muodossa julkaisseet mm. Petri Nygård, Aste, Trilogia,Brädi, Julma-Henri ja Tippa. 

## Tunnettuja crunk-artisteja

*Aabram Kylmä
*Bohagon
*Bone Crusher
*BrokeNCYDE
*Crime Mob
*Ceru Kylmä
*Crunchy Black
*Da Jäde(Aabram Kylmä)
* ApolloTech
* 
*D4L
*Dem Franchize Boyz
*8Ball & MJG
*Filthy Rich
*Juicy J
*Lil Jon & The East Side Boyz
*Lil Scrappy
*Pastor Troy
*Petey Pablo
*Pitbull
*Prophet Entertainment
*Three 6 Mafia
*Trillville
*Ying Yang Twins
*YoungBloodZ
*Young Buck
The Puppet Master

**The Puppet Master** on King Diamond -yhtyeen yhdestoista studioalbumi. Levy on äänitetty Los Angered Recordsissa Ruotsissa ja Nomad Recording Studiossa Yhdysvalloissa. Albumin ovat tuottaneet levy-yhtiöt Massacre Records ja Metal Blade Records.

Levy on konseptialbumi, jonka tarina kertoo Budapestissa olevasta nukketeatterista. Itse tarinakin sijoittuu nukkien maailmaan. King Diamond sai idean levylle keikkaillessaan Mercyful Faten kanssa Euroopassa. Vapaapäivänään hän oli nähnyt suuren Kansallisen Nukketeatterin, jossa esitetään vain nukketeatteria. Asia herätti hänessä kysymyksiä, ja myöhemmin selaillessaan muistilappujaan hän havaitsi nukketeatteritarinaan liittyvän potentiaalin.

## Kappaleet

#Midnight (1:55)
#The Puppet Master (4:41)
#Magic (4:57)
#Emerencia (5:19)
#Blue Eyes (4:24)
#The Ritual (5:02)
#No More Me (3:16)
#Blood To Walk (5:32)
#Darkness (4:37)
#So Sad (4:38)
#Christmas (5:18)
#Living Dead (6:04)
*DVD sisältää KD:n kertomassa tarinaa The Puppet Master.

## Kokoonpano
*King Diamond: laulu, kosketinsoitin
*Andy La Rocque: kitara, kosketinsoitin
*Mike Wead: kitara
*Hal Patino: basso
*Matt Thompson: rummut
*Livia Zita: laulu (vieraileva laulaja)

## Lähteet
* King Diamondin kotisivuilla oleva artikkeli aiheesta 

## Aiheesta muualla
* 
*
FC Hongan kausi 2006

**FC Hongan kausi 2006** oli FC Hongan ensimmäinen kausi Veikkausliigassa. Joukkue eteni Liigacupissa välieriin, Suomen Cupissa seitsemännelle kierrokselle (16 parhaan joukkoon) ja Veikkausliigassa lopullinen sijoitus oli neljäs. Tämän sijoituksen turvin Honka ansaitsi paikan Intertoto Cupin syksyn 2007 karsinnoista.

## Ottelut

## Pelaajat

## Aiheesta muualla
* 
* 
* 
* 
*
Juha Kylmänen

**Juha Kylmänen** (s. 20. tammikuuta 1981 Oulu) on suomalainen laulaja ja lauluntekijä. Hän on tullut tunnetuksi lähinnä Reflexion ja For My Pain... -yhtyeiden solistina. Hän on myös säveltänyt ja sanoittanut molemmille bändeille kappaleita.

Kylmänen innostui musiikista veljensä Jarmo Kylmäsen avulla. Hän kuunteli veljensä CD-levyjä ja päätti, että haluaa itsekin tehdä musiikkia. Muutamaa vuotta myöhemmin Kylmänen sai ensimmäisen akustisen kitaransa ja alkoi tehdä lauluja. Kylmäsen ensimmäinen bändi oli nimeltään Predominance, joka perustettiin vuonna 1993. Hän oli aluksi rumpali, mutta alkoi pian laulaa rumpujen soittamisen sijasta.

Vuonna 1996 Juha Kylmänen ja neljä muuta muusikkoa perustivat aiemmin BarbarianZ-nimellä tunnetun Reflexion-yhtyeen ja alkoivat saman tien kirjoittaa lauluja yhtyeelle. Vuotta myöhemmin Reflexion julkaisi ensimmäisen demonsa.

Musiikki vie nykyään suurimman osan Kylmäsen ajasta. Hän harrastaa silti myös elokuvia, lukemista ja perhokalastusta. Kylmäsen suurimpia laulaja-idoleita ovat Marco Hietala, Geoff Tate ja David Coverdale.
Reflexionin lisäksi Kylmänen on For My Pain... -yhtyeen laulaja ja on vieraillut monissa muissakin yhtyeissä, muun muassa Eternal Tears of Sorrow -yhtyeessä.

Reflexionin jäätyä määrittämättömän pituiselle tauolle vuonna 2010 Kylmänen perusti 2011 Cvalda-nimisen yhtyeen jossa hän toimii laulajana. Yhtyeessä soittavat hänen lisäkseen Lauri Tuohimaa (kitara), Mikko Kylmänen (kitara) ja Ilkka Leskelä (rummut).

Omien projektien lisäksi Kylmänen on tehnyt kappaleita myös muutamille artisteille.

## Lähteet
Oksasaha

**Oksasaha** on saha, joka on tarkoitettu elävän puun oksien karsimiseen. Elävässä puussa voi olla kuolleita oksia, jotka halutaan karsia korkealta. Aikanaan sahattu oksantynkä peittyy uusien vuosikasvainten alle, ja puun pinnasta tulee oksaton siltä kohdalta. Oksia joudutaan poistamaan myös, jos ne haittaavat esimerkiksi koskettamalla sähkölinjaan tai rakennuksiin. Oksien poistamista käytetään myös arvopuiden, kuten visakoivun, laadun parannukseen.

Oksasahan muotoilu on tarkoitettu ylöspäin suuntautuvaan sahaukseen. Sellaisessa se toimiikin parhaiten. Jatkovarren avulla sillä voi ylettyä lähes viiden metrin korkeuteen. Osa oksasahoista on sähkökäyttöisiä. Näissä sähkökäyttöisissä sahoissa on monesti ketjujarru ja takapotkusuoja. Puutarhanhoidossa jäykkäteräinen oksasaha on velttoteräistä parempi. Jos oksa on matalalla sahaajan ulottuvilla, vaihtoehtoinen väline on voimasakset.

## Lähteet
Neljäs Aika

**Neljäs Aika** on kuvitteellinen ajanjakso J. R. R. Tolkienin Keski-Maan universumissa. Suurin osa hänen taruistaan kertoi aikaisemmista ajoista ja ajasta, joka seurasi Kolmatta Aikaa, on vain suhteellisen vähän aineistoa. 

Neljäs Aika alkoi, kun Sauron oli kukistettu ja Valtasormus tuhottu, mutta virallisesti Neljäs Aika alkoi vasta, kun Kolmen Sormuksen tuoja lähti Keski-Maasta Valinoriin.
Mitsubishi Logisnext Europe

**Mitsubishi Logisnext Europe Oy** (ennen **Rocla Oy**) on suomalainen yhtiö, joka kehittää ja valmistaa sähköisiä varastotrukkeja, vastapainotrukkeja ja automaattitrukkijärjestelmiä. Yritys on perustettu vuonna 1942 nimellä Rautatyö Oy. MLE Oy:n omistaa Mitsubishi Logisnext Co., Ltd. Järvenpäässä yritys työllistää noin 500 ammattilaista tuotekehityksessä, tuotannossa ja automaatioliiketoiminnassa.

Kesäkuussa 2013 Rocla-konsernirakenne järjestettiin uudelleen. Suomen asiakaspalveluliiketoiminta siirrettiin uuteen erillisyhtiöön Rocla Solutions Oy:hyn, nykyisin Logisnext Finland Oy, joka myy ja markkinoi Rocla-merkkisiä varastotrukkeja ja Cat- ja Mitsubishi Forklift Trucks -merkkisiä varasto- ja vastapainotrukkeja, jotka valmistetaan Mitsubishi Logisnext Co., Ltd:n tehtaissa Suomessa, Ruotsissa, Espanjassa tai Kiinassa.   

Logisnext Finlandin pääkonttori sijaitsee Vantaalla osoitteessa Vanha Porvoontie 229, mutta sillä on myös alueellisia myynti- ja huoltotoimipisteita Tampeereella, Vaasassa, Oulussa, Seinäjoella ja Lappeenrannassa. Lisäksi yrityksellä on jälleenmyyjiä useissa kaupungeissa Suomessa. Logisnext Finland vastaa MLE konsernin tuotteiden myynnistä, ylläpidoista, huollosta ja varaosatoimituksissa Suomessa. Vantaalla sijaitsevat trukinkuljettajakoulutustilat ja trukkien myyntinäyttely.

## Historia
Evert Stigzeliuksen perustama Rautatyö Oy keskittyi 1950-luvulla kamiinoiden ja putkisänkyjen valmistamisen sijasta nosto- ja siirtolaitevalmistukseen. Yhtiön valikoimiin tulivat varastoissa käytettäviksi tarkoitetut haarukka- ja pinoamiskärryt. Yritys aloitti viennin ulkomaille vuonna 1961. Vuonna 1963 sen toimitusjohtajaksi tuli perustajan poika Klas Stigzelius. Teollisuusneuvoksen arvonimen saanut Klas Stigzelius johti yhtiötä aina vuoteen 1994 asti ja oli vielä sen jälkeen mukana yhtiön hallituksessa.

Sähkökäyttöisiä trukkeja yritys on valmistanut vuodesta 1967 lähtien ja on toiminut vuodesta 1975 kansainvälisillä markkinoilla. Rautatyö Oy:n nimi muuttui vuonna 1979 Rocla Oy:ksi. Nimenvaihdon takana on haarukkakärryjen liikuttamista tarkoittava ammattislangin sana *roklaaminen*. Automaattitrukkitoiminta käynnistyi vuonna 1983, jolloin Rocla Oy kehitti ensimmäiset vihivaunujärjestelmät.

Japanilainen MHI Mitsubishi Heavy Industries -yhtiö teki lokakuussa 2008 julkisen ostotarjouksen Roclan osakkeista. Yhtiö omisti entuudestaan 28 prosenttia Roclasta, mutta se halusi Roclan kokonaan hallintaansa. Roclan hallitus suositteli ostotarjouksen hyväksymistä ja useat suurimmista osakkeenomistajista ilmoittivat hyväksyvänsä tarjouksen. Keväällä 2009 Mitsubishi sai omistukseensa koko osakekannan ja Rocla poistui pörssistä.

Vuoden 2012 huhtikuussa Mitsubishi ilmoitti siirtävänsä vastapainosähkötrukkituotantonsa Hollannista Roclan tehtaalle Järvenpäähän. Ensimmäiset vastapainotrukit uudelta linjalta valmistuivat toukokuussa 2013.

## Lähteet

 
## Aiheesta muualla
* https://www.mitsubishi-forklift.fi/
* https://www.mitsubishilogisnexteurope.fi/
* www.rocla-agv.com
Samuel Cröell

**Samuel Cröell** (*Croell*) (1600–1667) oli kamariviskaali, joka paljasti virkamiesten väärinkäytöksiä.

Cröell oli kotoisin Viipurista, jossa hänen isänsä Hans Cröell toimi pormestarina. Hänen äitinsä Anna Juusten oli piispa Paavali Juustenin tytär. Cröell oli aiheena Arvid Järnefeltin näytelmässä *[[Samuel Croëll (näytelmä)|Samuel Croëll]]* 1899.

## Ura
Cröell oli vuoden 1637 jälkeen Viipurin ja Savonlinnan läänin lääninsihteerinä, mutta menetti virkansa syytettynä lahjusten ottamisesta. Hän pääsi 1646 uudelleen armoihin ja nimitettiin samana vuonna Viipurin läänin ja seuraavana, 1647, Inkerinmaan ja Käkisalmen läänin kamariviskaaliksi. Hänen tehtävänään oli paljastaa virkamiesten väärinkäytöksiä. Erittäin vaikuttava oli hänen 1649 laatimansa Käkisalmen läänin olojen kuvaus, ja sen seurauksena Savonlinnan maaherra Mikael von Jordan ja Käkisalmen maaherra Reinhold Mettstake joutuivat luopumaan viroistaan ja kenraalikuvernööri Carl Mörner siirtyi toiseen tehtävään. Vuonna 1653 maaherra Jacob Törnsköld telkesi Cröellin vähäpätöisistä syistä Käkisalmen linnan tyrmään, jossa hän joutui olemaan kolme vuotta ilman tutkintaa ja pääsi vapaaksi Ruptuurisodan aikoihin 1656.

## Lähteet
*Iso tietosanakirja II 1931
*Järnefelt Arvid 1899, näytelmä *Samuel Cröell*

### Viitteet
Tero Forsell

**Tero Forsell** (s. 10. marraskuuta 1976 Turku) on suomalainen jääkiekkoilija. Forsell on Mestiksen ja jääkiekon I.divisioonan parhaimpia pelaajia kautta aikojen, ja TuTon runkopelaaja. Yhtä ulkomaankautta (2003–2004 Ranskan pääsarjassa Ligue Magnusissa) sekä yhtä SM-liigassa pelattua kautta (jolloin Forsell voitti SM-kultaa) lukuun ottamatta Forsell on pelannut koko uransa TuTossa, vuodesta 1996 alkaen. Forsell on myös pelannut 2 B-maaottelua.

Koulutukseltaan ja ammatiltaan Forsell on yhdyskuntatekniikan insinööri. Forsell avioitui 4.8.2007

Forsell rikkoi kaudella 2006–2007 omissa nimissään olleen Mestiksen vanhan piste-ennätyksen, joka oli 62 pistettä. Uudeksi Mestiksen piste-ennätykseksi muodostui 24+47=71 pistettä 45 ottelussa. Mestistä edeltäneen ykkösdivisioonan piste-ennätys on Arto Heiskasen nimissä kaudelta 1989–1990, jolloin Heiskanen teki 44 pelissä 58 maalia ja antoi 52 maalisyöttöä, tehden yhteensä 110 pistettä.

Forsell on toiminut urallaan TuTon kapteenina neljään otteeseen kausina 1998–1999, 2001–2002, 2002–2003 sekä osan kautta 2004–2005. Kaudella 2006–2007 Forsell oli joukkueen varakapteeni. 

Forsell solmi kausille 2007–2009 jatkosopimuksen (1+1 vuotta). Ennen kautta 2007–2008 Forsellilla oli koossa 294 syöttöpisteitä, ja Forsell rikkoikin 300 syöttöpisteen rajapyykin heti kauden alkuvaiheilla, 23. syyskuuta pelatussa SapKo–TuTo-ottelussa. 

16. marraskuuta 2007 pelatussa Titaanit–TuTo-ottelussa Forsell saavutti 450. tehopisteen rajapyykin Suomen toiseksi korkeimmalla sarjatasolla.

Forsell sai 400 pelattua runkosarjaottelua täyteen 21. marraskuuta 2007 pelatussa TuTo–Jukurit-ottelussa

Mestaruuteen päättyneen kauden 2007–2008 jälkeen Forsell empi pitkään peliuransa jatkoa, kunnes ilmoitti marraskuussa 2008 palaavansa kaukaloihin.

## Seuraura

## Forsellin palkinnot ja ennätykset
* Suomen mestaruus kaudella 1999–2000 (TPS)
* Hopeaa Ranskan pääsarjasta 2003–2004
* Kultainen kiekko -palkinto 2001–2002
* Kultainen kiekko -palkinto 2007–2008

* Mestiksen tehopelaaja 2001–2002

* Mestiksen paras pistemies 2001–2002
* Mestiksen paras pistemies 2005–2006
* Mestiksen paras pistemies 2006–2007
* Mestiksen paras pistemies 2007–2008

* Mestiksen paras pelaaja 2005–2006
* Mestiksen paras pelaaja 2006–2007

* Mestiksen paras hyökkääjä 2005–2006
* Mestiksen paras hyökkääjä 2006–2007
* Mestiksen paras hyökkääjä 2007–2008

* All-stars-ykkössentteri 2006–2007
* All-stars-ykkössentteri 2007–2008

* Mestiksen piste-ennätys, 71 pistettä (24+47) kaudelta 2006–2007

## Lähteet
* TuTon pelaajasivusto kaudelle 2007–2008  (viitattu 13.11.2007)
* 
* Suomen jääkiekkoliiton Mestis-palkintogaalatiedotus  (viitattu 13.11.2007)
* TuTo Hockey 2006–2007 kausikirja (s. 54.)
### Viitteet
Herrainpäivät (Pori)

**Herrainpäivät** on Porin kaupunginosa, joka sijaitsee Yyterin ja Mäntyluodon välissä. Kaupunginosassa on paljon kesäasuntoja ja siellä sijaitsee luontopolku. 

Vanhan kansan kertoman mukaan Herrainpäivät on saanut nimensä siitä, että siellä muinaisina aikoina on pidetty "käräjiä". Tätä tarua tukee se seikka, että ainakin 1900-luvun alkupuolella siellä oli nähtävissä kivirinki, jonka kivillä istuen on hyvinkin voitu pitää neuvonpitoa. Toinen tarina väittää, että Herrainpäivät on saanut suhteellisen erikoisen nimensä siitä, että entisinä aikoina tuli porilaista herrasväkeä veneillä silloiselle saarelle viettämään viikonloppujaan ja lomiaan. Niemi on vielä nykyisinkin porilaisten hyvin tuntema ja suosima vapaa-ajanviettoalue, jossa on useita kesämökkejä.

Herranpäivien niemi on kokonaisuudessaan Porin kaupungin omistuksessa. Porin kaupunginvaltuusto päätti vuonna 1989 ympäristönsuojelulautakunnan aloitteesta esittää niemenkärjen rauhoittamista luonnonsuojelulain nojalla. Rauhoituksen perusteena oli se, että niemi on säilynyt suhteellisen luonnontilaisena ja se on maisemallisesti merkittävä Yyterin manneralueen uloin niemenkärki.

Rauhoitetun alueen luonto on hyvin samanlaista kuin ulkosaariston suuremmilla luodoilla: kivikkorantoja reunustaa lehtomainen rakkolevävallille muodostunut iäkäs tervaleppävyö, jonka takana niemen keskiosissa kasvaa järeähköä, osittain aarnimaista havupuustoa lähes luonnonmetsänä. Kasvillisuudessa on mm. taikinanmarja, puna-ailakki, lehtotähtimö, lehtoarho, tesma, koiranvehnä, lehtokielo, käenkaali ja meriputki. Niemen kärjessä on ketomainen alue, jossa kasvaa mm. pihlaja, kataja, ahomansikka, rohtotädyke ja keto-orvokki. Alueella on myös laajahko hiekkainen katajaketo.

Lintuharrastajien suosiossa Herrainpäivät on ollut jo vuosikymmeniä. Niemeä kiertävän luontopolun varrella näkee sekä metsien että ulkosaariston lintulajeja. Varsinkin muuttoaikoina lintuharrastajia käy polulla runsaastikin, mutta linnut viihtyvät niemellä myös talvisaikaan. Kasvilajisto on Porin rannikolle ominainen: tyypillisiä meren rantojen ja ulkosaariston lajeja löytyy Herrainpäivien niemeltä.

Herrainpäivien niemi on rauhoitettu luonnonsuojelulain nojalla 1990 ja samana vuonna valmistui myös niemen kärkeä kiertävä luontopolku.
Luontopolun varrelta avautuu merinäköala Preiviikinlahdelle ja Kuuminaisten saaristoon. Preiviikinlahti ympäröivine rannikoineen on luontonsa puolesta arvokas maisemakokonaisuus, jolta löytyy matalia lieterantoja, rantaniittyjä, parikymmentä metriä korkeita merituulen kasaamia hiekkadyynejä sekä ulkosaaristoa. Luontopolun varrella voi tutustua myös hiekkaisiin katajaketoihin, synkkiin kuusikoihin, tikkojen koloamiin pökkelöihin ja syksyllä komeisiin myrskytyrskyihin.

## Kuvia

File:Rantamaisema Herrainpäivät.jpg|Rantamaisemia Herrainpäivien itäpuolella.
File:Lomatie Herrainpäivät.jpg|Herrainpäivien mökkialuetta Lomatiellä.


## Lähteet

## Aiheesta muualla
*
Messier 53

**Messier 53** (**M53**, **NGC 5024**) on Bereniken hiuksissa sijaitseva pallomainen tähtijoukko, jonka Johann Elert Bode löysi vuonna 1775. Se sijaitsee Linnunradan ulkolaidalla noin 58&nbsp;000 valovuoden päässä Maasta. Sen iäksi on arvioitu 11-13 miljardia vuotta.

## Lähteet

## Aiheesta muualla
* SEDSin Messier -sivut M53:sta
Viikinäinen

**Viikinäinen** () on Porin kaupungin 69. kaupunginosa. Se sijaitsee Länsi-Porin alueella, Vähäraumaan kuuluvan teknologiakeskus Pripolin ja Pietniemen välissä, ja alue on kaavoitettu omakotitaloille, rivitaloille ja pienkerrostaloille. Alueesta tuli uusi kaupunginosa vuonna 2001. Viikinäisten alue rajoittuu idässä tekniikkaopiston ja teknologiakeskus Pripolin alueeseen, etelässä Länsiväylään ja Professorintiehen, lännessä Pietniemeen ja pohjoisessa Mäntyluodon tien varrella oleviin peltoihin. Alue on siten pinta-alaltaan sangen laaja.

Viikinäinen on paikallisesti tunnettu erityisesti siellä sijainneesta Pelle Miljoonan suulista. Se oli Professorintien varrella sijainnut kaupungin omistama varasto, johon oli 1970-luvun lopussa maalattu "Pelle Miljoona Oy", minkä perusteella rakennus sai kutsumanimensä. Suuli paloi maan tasalle kesällä 2004, ja sai pian palamisen jälkeen muistomerkin. Poroksi palaneen lautakasan juurelle pystytettiin puinen kyltti, jossa luki yksinkertaisesti "Pelle Miljoona". Suulin vierestä johtanut tie on nykyään nimetty Pelle Miljoonan tieksi.

## Lähteet
Holiday

**Holiday** (*The Holiday*) on Nancy Meyersin ohjaama romanttinen komedia, joka sai ensi-iltansa 2006.

## Juoni

Päähenkilöinä elokuvassa ovat elokuvatrailerien markkinointiyrityksen omistaja, kalifornialainen Amanda Woods (Cameron Diaz) ja hääkolumnisti, englantilainen Iris Simpkins (Kate Winslet). Amanda eroaa miesystävästään Ethanista (Edward Burns) saatuaan tietoonsa, että Ethan on pettänyt häntä sihteerinsä kanssa. Iriksen elämä romahtaa, kun hän saa tietää, että hänen pitkäaikainen rakkautensa Jasper (Rufus Sewell) menee kihloihin Iriksen työkaverin Sarahin kanssa. Amandaa ja Iristä yhdistää vain kaksi asiaa, he ovat molemmat katkeran pettyneitä miehiin ja haluavat muutosta elämäänsä. 

Amanda ja Iris tapaavat sattumalta Internetissä, kun Amanda hakee lomapaikkaa jouluksi Englantiin. Naiset sopivat kodinvaihdosta, ja jo seuraavana päivänä he matkustavat maapallon puolelta toiselle. Iris pääsee Amandan upeaan kalifornialaishuvilaan, kun taas Amanda pieneen, viehättävään maalaismökkiin.

Alku ei suju aivan suunnitelmien mukaan, mutta pian Iris tutustuu Amandan naapuriin, vanhaan mieheen, Hollywood-käsikirjoittajaan Arthuriin (Eli Wallach) ja Amandan entisen miehen ystävään, elokuvasäveltäjä Milesiin (Jack Black). Amanda tapaa Iriksen isoveljen, Grahamin (Jude Law) ja harrastaa tämän kanssa seksiä jo ensimmäisenä yönä tutustumisen jälkeen. 

Iris kuntouttaa Arthurin ja valmistaa tämän tilaisuuteen, jossa muistellaan Arthurin uraa elokuvien käsikirjoittajana. Samaan aikaan hän tutustuu paremmin Milesiin ja alkaa vähitellen rakastua tähän. Miles huomaa naisystävänsä Maggien (Shaynn Sossamon) toisen miehen kanssa ollessaan vuokraamassa elokuvaa Iriksen kanssa. Iris kertoo Jasperista Milesille ja heidän välilleen kehittyy lämmin suhde. Kun Maggie pyytää anteeksi Milesiltä, Miles ei hyväksy anteeksipyyntöä. Hän välittää enemmän Iriksestä.

Amanda viettää aikaansa Grahamin ja hänen tytärtensä kanssa.

Iris saa tietää Grahamin rakastelemisesta Amandan kanssa, josta hän raivostuu ja moittii veljeään.

Kun Iris vihdoin unohtaa Jasperin, pitkäaikaisen rakkautensa kohteen, Jasper ilmestyy Iriksen Kalifornian vuokratalon ovelle ja selittää, kuinka hän ei halua menettää Iristä. Iris ja Jasper ovat kuhertelemassa sohvalla, kun Iris kysyy Jasperin kihlauksesta, ja Jasper myöntää, että on edelleen kihloissa molempien työkaverin Sarahin kanssa. Iris irrottautuu Jasperista ja häätää tämän ulos, jonka jälkeen tajuaa päässeensä irti miehestä. Iris riemastuu.

Samaan aikaan Amanda ja Graham miettivät kaukosuhdetta ja sen toimivuutta, tuloksetta.

Elokuva loppuu iloiseen uudenvuodenviettoon, Grahamin, Amandan, Iriksen ja Milesin kesken.

## Näyttelijät

## Arvioita
*Turun Sanomien* Päivi Valotien mielestä joulusesonkiin tehty romanttinen komedia *Holiday* on yhtä yllätyksetön kuin marketin suklaakonvehtirasia. Mielenkiintoisinta ja romanttisinta hänestä on sivujuoni, jossa englantilainen Iris tutustuu naapuruston vanhaan charmanttiin elokuvakäsikirjoittajaan.

## Lähteet

## Aiheesta muualla
* Elokuvan viralliset kotisivut  
*